
A szoláris nyereségek pontosítása a hazai épületenergetikai számításoknál

Kutatásom során a 2010/31/EU az épületek energiahatékonyságáról szóló irányelv határozatait
szem előtt tartva Magyarország főbb meteorológiai állomásainak 31 évre visszamenő
éghajlatadatait felhasználva határozom meg a fűtési energiaigényt. Magyarország területét
kisebb zónákra bontom, melyeken belül meghatározom a hőfokhidat, fűtési idény
hosszát valamint a rendelkezésre álló napsugárzási adatok alapján az adott területen a sugárzási
nyereséget. A számításhoz két módszert dolgoztam ki, melyek havi illetve idény szinten,
lokálisan illetve regionálisan alkalmazhatóak. Az eredmények összehasonlítására illetve
a számítási módszerek alkalmazására egy programot hoztam létre, melynek leírása a dolgozatban
megtalálható. A kutatásom eredményeit felhasználva ezentúl gyorsabban és pontosabban
tudjuk meghatározni az épületek energiahatékonyságát. A területekre lebontott értékek
továbbá jelentős segítséget fognak nyújtani a szoláris nyereséget nyújtó szerkezetek
méretezésében.



